Teodor Münz

Dr. h. c.  PhDr. Teodor Münz, CSc. (* 1. január 1926, Vrútky  † 14. júl 2022) bol slovenský filozof, špecialista na dejiny slovenskej a nemeckej filozofie.Münz, t. In: 

Vyštudoval Filozofickú fakultu Univerzity Komenského v Bratislave.Teodor Münz. In:  Od roku 1950 bol pracovníkom Filozofického ústavu SAV. Vo svojej tvorbe sa zaoberal dejinami slovenskej filozofie, najmä osvietenskej a náboženskej filozofie a teóriou poznania. Prekladal diela z nemeckej filozofie (Kant, Hegel, Feuerbach, Nietzsche a i.). Bol nositeľom Zlatej medaily SAV (1996), v roku 2008 mu Univerzita P. J. Šafárika v Košiciach udelila čestný doktorát.

Jeho druhou manželkou bola prekladateľka, novinárka a aktivistka česko-slovenskej vzájomnosti Soňa Čechová (* 1930† 2007).

 Bibliografia 
 1954 – Náhľady filozofov Malohontskej spoločnosti
 1961 – Filozofia slovenského osvietenstva
 1963 – Od fantázie ku skutočnosti
 1971 – Humanistická iniciatíva Feuerbachovej filozofie
 1977 – B. B. Spinoza
 1987 – Dejiny filozofického myslenia na Slovensku I (spoluautor)
 1994 – Náboženská filozofia na Slovensku v prvej polovici 20. storočia
 2002 – Listy filozofom
 2008 – Hľadanie skutočnosti
 2015 – Cesta za skutočnosťou bez metafyziky. S Nietszchem a proti nemu
 2020 – Odchádzame?
 2022 – Ježiš Kristus a apoštol Pavol vo filozofii Barucha Spinozu

 Referencie 

 Externé odkazy 
 Diela Teodora Münza v súbornom katalógu Slovenskej národnej knižnice

Kategória:Slovenskí filozofi
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Vrútok
Kategória:Držitelia čestných doktorátov Univerzity Pavla Jozefa Šafárika